# Nikolaj Stokholm bliver CTO i JumpStory

JumpStory hyrer Nikolaj Stockholm som ny CTO.   
   
Nikolaj starter den 2. januar 2020 og bliver ansvarlig for JumpStory’s fortsatte teknologiske udvikling og tech-innovation. Han kommer med en stærk baggrund som tech-iværksætter og bl.a. medstifter af virksomhederne Efiware og TolkePlan. Her har﻿ Nikolaj bevist, at han udover at være en dygtig udvikler også kan tænke entreprenant samt lede medarbejdere – begge nøglekompetencer i fremtiden hos JumpStory.  
   
Vi er super glade for og stolte over, at Nikolaj har valgt at takke ja til stillingen som CTO, og vi er overbeviste om, at han sammen med Rasmus Korsgaard (manden bag Mobile Pay) samt vores øvrige dygtige tech-folk kan flytte JumpStory til nye højder.  
 **Facts om JumpStory som virksomhed**

• JumpStory er et digitalt univers, hvor brugerne får adgang til flere end 10 millioner billeder, illustrationer, videoer, ikoner m.m.

• Som kunde betaler man et mindre månedligt beløb for ubegrænset adgang til platformen. Det indebærer altså, at man kan downloade og bruge indholdet fuldstændig frit og i al fremtid.

• Udover det visuelle indhold adskiller JumpStory sig fra konkurrenterne ved at have indbygget kunstig intelligens i platformen. Det gør det bl.a. muligt for brugerne at matche eksisterende tekster med billeder på få sekunder. Derudover hjælper JumpStory med at foreslå de billeder, der ifølge AI-beregninger vil skabe den bedste effekt på modtagerne.

Det gør det nemmere den marketing- og kommunikationsansvarlige at udvælge de billeder, der rent faktisk performer.  
  
**For yderligere information kontakt:**   
  
**Navn:** Anders Thiim Harder   
**Telefon:** 29704035   
**E-mail:** [anders@jumpstory.dk](mailto:%20anders@jumpstory.dk)   
  
  
**Meddelelsen er udsendt af:**   
  
JumpStory ApS   
Axel Gruhns Vej 2B   
8270 Højbjerg   
  
**Telefon:** 70444060   
**E-mail:** [anders@jumpstory.dk](mailto:%20anders@jumpstory.dk)   
**Internet:** <https://jumpstory.dk>